Rubabas (liutnia)

Rubabas, rubobas (, , , , pan. ਰੱਬਾਬ rebab) – styginis muzikos instrumentas, paplitęs Afganistane, Irane, Vidurinėje Azijoje, šiaurės vakarų Indijoje. Vienas iš rebabo variantų, tačiau nuo pagrindinio skiriasi tuo, kad yra ne griežiamasis, o gnaibomasis chordofonas, t.y. grojant nenaudojamas strykas. Kad atskirti nuo arabiškojo ir indonezietiškojo rebabo, dar vadinamas persišku ar afganišku.

Rebabas naudojamas afganų klasikinėje muzikoje, persų, azerbaidžaniečių mugamuose, sikhų religinėje muzikoje ir kitur. 2024 m. rebabo gaminimo ir grojimo juo menas Afganistane, Irane, Tadžikijoje ir Uzbekijoje įtrauktas į nematerialiojo pasaulio paveldo sąrašą.Art of crafting and playing rubab/rabab

 Aprašymas 
Rebabai susiformavo VIII a. pabaigoje kaip trumpakaklės liutnios variacija. Vėliau arabų kraštuose jiems groti buvo pritaikytas strykas, kai tuo tarpu rytiniame rebabo naudojimo areale buvo išlaikyta pirminė laivelio forma ir grojimas pirštais. Todėl rubabas atstovauja seniausią rebabo formą.Marcuse, Sibyl (1975). A Survey of Musical Instruments. New York: Harper & Row. p. 480.

Rubabai aprašomi senuosiuose persų tekstuose, minimi sufijų poezijoje. Ilgainiui ji įsitvirtino kaip nacionalinis Chorasano instrumentas, o iš čia paplito į Vidurio Azijos tiurkų tautas, šiaurės vakarų Indiją, kur susiformavo jo variacijos.Miner, Allyn (2018). Sitar and Sarod in the 18th and 19th Centuries. Motilal Banarsidass Publ. p. 61. ISBN 978-81-208-1493-6.

Rubabas skobiamas iš vientiso medžio (dažniausiai šilkmedžio) ir primena laivelį. Jo vidus išskobiamas, suformuojant korpusą (), o grifas () yra neatskiriama dalis. Instrumentas aptraukiamas oda. Stygos () tvirtinamos prie grifo galvutės () ir tiltelio (). Priklausomai nuo dydžio, rubabas gali turėti 5, 19 arba 21 stygą. Stygos anksčiau gamintos iš ožkų žarnų, dabar – iš nailono.

 Variantai 
Žinomi keli rubabo variantai:
 Kabulo rubabas yra Afganistano nacionalinis instrumentas, dar tituluojamas „Instrumentų liūtu“.Kak, Siddharth (1982). Cinema Vision India, Volume 2. Siddharth Kak. p. 25. 
 Pamyro rubobas paplitęs Tadžikistane. Jam būdinga išilgėjusi forma. Jis turi šešias stygas, kurių viena yra trumpesnė (panašiai kaip bandžoje).„Pastimes of Central Asians. A Musician Playing a Rubab, a Fretted Lute-like Instrument“. World Digital Library.
 Uigūrų (Kašgaro) ravapas paplitęs Rytų Turkestane. Aptraukiamas gyvatės, rečiau asilo ar avies oda. Jis turi 3-9 stygas. Jis išsiskiria dekoratyviniais ragais iš ožkos rago. Dažniausiai neturi skirsnių.Xinjiang Uyghur Musical Instrument – Rawap. Interact China. Instrumentas turi įvairias variacijas, kurios šiek tiek skiriasi ilgiu, forma, tokias kaip Kašgaro, Dolano, Koičio, Kumulio, Baso ir pan.
 Seni rebabas paplitęs šiaurės vakarų Indijoje, ypač Pandžabe. Jam būdingas suapvalintas korpusas. Į Indiją jis pateko XVI a. Sikhų religijoje jam suteikta ypatinga reikšmė, jis tapo vienu iš trijų svabiausių religinės muzikos instrumentų.Nair, Jyoti (2020-02-27). „Gurbani: Flavour of Sikh devotion“. The Hindu. ISSN 0971-751X. Iš jo vėliau išsivystė sarodas.

 Susijusios pasaulio paveldo tradicijos 
 Taro, styginio instrumento, gamyba ir atlikimas (2012, )
 Tradicinis kazachų menas dombra kui (2014, )
 Dotaro gamybos ir muzikavimo menas (2019, )
 Dutaro meistriškumas ir tradicinės muzikos atlikimo menas kartu su dainavimu (2021, )
 Kultūrinė praktika ir išraiškos, susijusios su tradiciniu mušamuoju instrumentu bolonu (2021, , reikalingas skubios apsaugos)
 Ūdo gamyba ir grojimas juo (2022, , )
 Kobzos ir rylos tradicijos išsaugojimo programa (2024, , geroji praktika)

 Išnašos 

 Nuorodos 
 Grojama afganišku rebabu

Kategorija:Liutnios šeimos instrumentai
Kategorija:Artimųjų Rytų instrumentai
Kategorija:Nematerialusis pasaulio paveldo sąrašas